ai4bharat/Pralekha huggingface dataset:
سائنس اور ٹیکنالوجی کی وزارت
سائنس اور ٹیکنالوجی کے محکمے نے ، کووڈ-19 پر توجہ مرکوز کرتے ہوئے صحت اور رسک مواصلات کے سلسلے میں پروگرام شروع کئے
وائرس کی ترسیل کو روکنے کےلئے مستند بہترین طریقہ کار کی اطلاع اور اس کا انتظام از حد اہمیت کے حامل عنصر ہیں: محکمہ سائنس اور ٹیکنالوجی کے سیکریٹری پروفیسر آشوتوش شرما
نئی دہلی ،30؍اپریل2020: سائنس اینڈ ٹیکنالوجی کے محکمے کے تحت سائنس اینڈ ٹیکنالوجی مواصلات کی قومی کونسل نے کووڈ-19 پر توجہ مرکوز کرتے ہوئے صحت سے متعلقہ خطرات اور مواصلات کے موضوع پر ایک پروگرام شروع کیا ہے، جس کا نام سائنس اور صحت کے موضوع پر بیداری کا سالہے۔
یہ ایک جامع اور مؤثر سائنس اور صحتی مواصلاتی کوشش ہے، جس کا مقصد صحت کے ذمے بنیادی سطح کی آگہی میں اضافہ کرنا اور فروغ دینا ہے۔ یہ پروگرام بڑے پیمانے پر لوگوں کی زندگیاں بچانے اور انہیں نیا آہن دینے میں مدد دے گا۔ ان کے اندر اعتماد پیدا ہوگا ، سائنسی مزاج پیدا ہوگا اور وہ اپنی صحت کے تئیں خبردار ہوسکے گا۔
موجودہ وبائی منظر نامہ ایسا ہے، جس نے چاروں طرف تشویشات اور چنوتیوں کے انبار لگا دیئے ہیں اور ایسی صورتحال میں سائنٹفک بیداری اور صحت کے لحاظ سے چاق و چوبند رہنا اس صورتحال سے نمٹنے میں ایک اہم کردار ادا کرسکتا ہے۔ اس کے لئے ضروری ہے کہ عوام تک مستند سائنٹفک اطلاعات کا ترجمہ پہنچایا جائے اور وہ اس پر عمل کریں اور وہ اس سلسلے میں یعنی صورتحال پر قابو پانے کے لئے تمام سماج کو شامل کیا جائے۔ یہ پروگرام سائنس ، صحت اور رسک مواصلات سے متعلق سافٹ ویئر، اشاعت، آڈیو وژوول، ڈیجیٹل پلیٹ فارم ، لوک رقص، تربیت یافتہ مواصلات کاروں، خصوصاً علاقائی زبان میں ماہر تربیت کاروں پر احاطہ کرے گا، تاکہ وہ ملک میں مختلف سماجی طبقات کی ضروریات پر احاطہ کرسکیں۔
پروگرام کے تحت تعلیمی، تحقیقی، میڈیا اور رضا کار اداروں کو شامل کرنے کے لئے حکمت عملیاں وضع کی گئی ہیں، تاکہ ضروری کارروائی کا راستہ ہموار ہو سکے اور اس چنوتی کا سامنا کرنے کے لئے معاشرے کو تیا رکیا جاسکے۔منصوبہ بندی کی گئی ہے کہ مستند سائنٹفک اور صحتی اطلاعات کو عام کیا جائے ، انہیں مقامی زبانوں میں ترجمہ کرکے پیش کیا جائے ، تاکہ خطرے سے نمٹنے کا انتظام ہوسکے۔ سماج کی سطح پر بیداری پھیلانے کے لئے مؤثر سائنٹفک مواصلاتی ترسیل کی اہمیت ہے۔ اس پہل قدمی کے تحت عوام الناس سے خطاب اور ان کے موقف کو سمجھنا اور دو طرفہ مواصلاتی عمل کو فروغ کو دینا جیسے امور شامل ہیں، جو صلاحیت سازی، تمام تر شراکت داروں کو شامل کرنے اور برادریوں میں بیداری پھیلانے میں مدد گار ہوں گے۔ عوام کے اندر تجزیاتی طرز فکر کوفروغ حاصل ہوگا۔ ان کے برتاؤ میں تبدیلی واقع ہوگی، حفظان صحت اور متعلقہ خطرات کے تئیں وہ خبردار ہوں گے اور معقول فیصلے لے سکیں گے۔
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 193.28کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس اب بھی 19.43کروڑسے زیادہ غیر استعمال شدہ خوراکیں دستیاب ہیں، جن کا استعمال کیا جانا ہے۔
نئی دلّی، 30 اپریل، 2022/
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,93,28,90,965
|
|
دستیاب خوراک
|
|
19,43,60,715
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 193.28کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 19.43کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
سائنس اور ٹیکنالوجی کی وزارت
مرکزی وزیر ڈاکٹر ہرش وردھن نے ایک نئے وژن کے ساتھ نئی اکائی سی ایس آئی آر-نیشنل انسٹی آف سائنس کمیونیکیشن اور پالیسی ریسرچ سی ایس آئی آر-این آئی ایس سی پی آر کا افتتاح کیا
نیا انسٹی ٹیوٹ سائنس اور ٹکنالوجی ، سماج اور سائنس کمیونیکیشن اور پالیسی ریسرچ کے انٹرفیس پر کام کرنے والے سی ایس آئی آر-این آئی ایس سی اے آئی آر اور سی ایس آئی آر- نسٹیڈس نامی سی ایس آئی آر کے دو پروقار اداروں کے انضمام کے بعد قائم کیاگیا ہے
یہ انضمام سائنس، ٹکنالوجی اور اختراع ایس ٹی آئی پالیسی ریسرچ اور کمیونیکیشن کے شعبے میں مفاہمت کو فروغ دینے کے لئے عالمی سطح پر ایک پراعتماد تھنک ٹینک اور وسائل سینٹر کی شکل میں ابھرنے کے نظریے سے دو اداروں کی طاقت کو ملانے کے طریقے سے مستحکم کرے گا: ڈاکٹر ہرش وردھن
دونوں اداروں کا انضمام ایک اور ایک گیارہ کے برابر ہے، نہ کہ دو کے برابر: ڈاکٹر شیکھر سی مانڈے، ڈی جی سی ایس آئی آر اور سکریٹری ڈی ایس آئی آر
سائنس اور ٹکنالوجی، ارضیاتی سائنسز اور صحت وخاندنی بہبود کے وزیر ڈاکٹر ہرش وردھن نے آج نئی دلی میں سائنٹفک اور انڈسٹریل ریسرچ سی ایس آئی آر کی کونسل کے نئے انسٹی ٹیوٹ سی ایس آئی آر نیشنل انسٹی ٹیوٹ آف سائنس کمیونیکیشن اور پالیسی ریسرچ سی ایس آئی آر- این آئی ایس- سی پی آر کا افتتاح کیا۔ نیا انسٹی ٹیوٹ سائنس اور ٹکنالوجی، سماج اور سائنس کمیونیکیشن اور پالیسی ریسرچ کے انٹرفیس پر کام کرنے والے سی ایس آئی آر، نیشنل انسٹی ٹیوٹ آف سائنس، ٹکنالوجی اینڈ ڈیولپمنٹ اسٹڈیز  نامی سی ایس آئی آر کے دو اداروں کے انضمام کے بعد قائم کیاگیا ہے۔
ڈاکٹر ہرش وردھن نے اس موقع پر سی ایس آئی آر –این آئی ایس سی پی آر کیمپس کے سینٹر لان میں پودا لگانے کے بعد نئے انسٹی ٹیوٹ کی تختی کا نقاب کشائی کی۔ انہوں نے اس بات پر روشنی ڈالی کہ اس انضمام کا مقصد سائنس، ٹکنالوجی اور اختراع  پالیسی ریسرچ اور کمیونیکیشن کے شعبے میں مفاہمت کو فروغ دینے کے لئے عالمی سطح پر ایک پراعتماد والے تھنک ٹینک اور وسائل مرکز کی شکل میں ابھرنے کے نظریے سے دو اداروں کی طاقت کو مستحکم طریقہ سے ملانا ہے۔ انہوں نے زور دیتے ہوئے کہا کہ سی ایس آئی آر-این آئی ایس سی پی آر ، سائنس کمیونیکیشن اور پالیسی ریسرچ کے اہم شعبوں کے ساتھ سماج کی خدمت کرے گا، جو کووڈ-19 وبا کے دوران اہم ثابت ہوئی ہے۔ انہوں نے اس بات پر بھی زور دیا کہ ثبوت پر مبنی پالیسی اور اختراع ‘آتم نربھر بھارت’ کو پورا کرنے میں اہم رول نبھائیں گے۔
سی ایس آئی آر کے ڈائریکٹر جنرل ڈاکٹر شیکھر سی مانڈے نے اس بات کو اجاگر کیا کہ انسٹی ٹیوٹ کمیشن مختلف شراکت داروں کے درمیان ایس ٹی آئی پالیسی اسٹڈیز اور سائنس کمیونیکیشن کو فروغ دینے کے ساتھ ہی سائنس ، ٹکنالوجی صنعت اور سوسائٹی کے انٹر فیس پر ایک وسیلے کی شکل میں کام کرنا ہے، جو ملک میں سائنس اور ٹکنالوجی ایکو سسٹم کی مضبوط بنیاد کے لئے ضروری ہے۔
سی ایس آئی آر –این آئی ایس سی اے آئی آر اور سی ایس آئی آر-این آئی ایس ٹی ڈی ایس کی ڈائریکٹر پروفیسر رنجنا اگروال نے پچھلی کچھ دہائیوں میں دونوں اداروں کی طرف سے نبھائے گئے اہم رول پر روشنی ڈالی۔
...........................
ش ح، ح ا، ع ر
U-390
(Visitor Counter : 137
وزارت دفاع
وزیر دفاع جناب راج ناتھ سنگھ نے اٹکی پڑی فلاحی اسکیموں کو پایۂ تکمیل تک پہنچانے کے لئے مسلح افواج یوم پرچم فنڈ میں 320 کروڑ روپئے دینے کا اعلان کیا
ای ایس ایم کی پنشن سے متعلق شکایات کے ازالے کے لئے آج ویٹیرنس ڈے کے موقع پر رکشا پنشن شکایت نیوارن پورٹل کا آغاز کیا گیا
نئی دہلی، 14 /جنوری 2022 ۔ وزارت دفاع نے سابق فوجیوں اور ان کے اہل خانہ کی فلاح و بہبود کے لئے مسلح افواج ویٹیرنس ڈے، جو کہ ہر سال 14 جنوری کو منایا جاتا ہے، کے موقع پر تین نئے اقدامات کا آغاز کیا۔ یکے بعد دیگرے کئے گئے ٹوئیٹ میں وزیر دفاع جناب راج ناتھ سنگھ نے اعلان کیا کہ سابق فوجیوں کی فلاح و بہبود محکمہ  نے مسلح افواج یوم پرچم فنڈ  کے لئے 320 کروڑ روپئے الاٹ کئے ہیں، تاکہ فلاحی اسکیموں بالخصوص ویٹیرنس کی بیواؤں / منحصر بچوں کی تعلیم اور شادی سے متعلق گرانٹس کے لئے اٹکی پڑی زیر التوا درخواستوں کا نپٹارہ کیا جاسکے۔ اس سے سابق فوجیوں کے 166000 بچوں / بیواؤں کو فائدہ ہوگا۔
کیندریہ سینک بورڈ کے زیر انتظام اے ایف ایف ڈی ایف کا استعمال ای ایس ایم / بیواؤں / منحصرین کے لئے متعدد فلاحی اسکیموں کی مالی اعانت کے لئے کیا جارہا ہے۔ ان فلاحی اسکیموں کا مقصد ای ایس ایم برادری / بیواؤں / منحصرین کو مالی مدد دستیاب کرانا اور ای ایس ایم اور ان کے منحصرین سے متعلق متعدد سہولتی مراکز  کا رکھ رکھاؤ کرنا ہے۔
ایک دیگر حصول یابی میں بازآبادکاری کے ڈائریکٹوریٹ جنرل نے اپریل سے دسمبر 2021 کے دوران سرکاری شعبے / پی ایس یو / بینکوں اور نجی شعبے سے تازہ تازہ ریٹائر ہوئے ایس ایس ایم کو تقریباً 7900 جاب لیٹرس جاری کئے۔ یہ ان 22000 افراد میں شامل ہیں جنھیں مذکورہ مدت کے دوران ازسرنو روزگار کے مواقع دستیاب کرائے گئے ہیں۔ اس کا مقصد ای ایس ایم کو کارپوریٹ شعبے میں از سر نو ملازمت دینا اور سیلف ایمپلائمنٹ کی اسکیموں کے توسط سے روزگار کے مواقع دستیاب کرانا ہے۔
ڈائریکٹوریٹ جنرل ری سیلٹمنٹ وزارت دفاع سے وابستہ ایک دفتر ہے، جو پری اور پوسٹ ریٹائرمنٹ ٹریننگ، ری ایمپلائمنٹ اور سیلف ایمپلائمنٹ کا اہتمام کرکے ای ایس ایم کو بازآبادکاری کی سہولت دستیاب کراتا ہے۔ مسلح افواج کا تقریباً 60000 عملہ ہر سال سبکدوش ہوتا ہے یا جنھیں سرگرم خدمت سے رخصت دی جاتی ہے، ان میں سے زیادہ تر کی عمر 35 سے 45 سال ہوتی ہے اور انھیں اپنے کنبوں کے سپورٹ کے لئے ایک دوسرے کیریئر کی ضرورت ہوتی ہے۔
ڈی ای ایس ڈبلیو نے ایک رکشا پنشن شکایت نیوارن پورٹل بھی لانچ کیا ہے جسے خاص طور پر ای ایس ایم اور ان کے منحصرین کے فیملی پنشن سمیت پنشن سے متعلق شکایات کے تیزی کے ساتھ نپٹارے کے لئے تیار کیا گیا ہے ۔ اس پورٹل کی مدد سے ڈی ای ایس ڈبلیو کے ذریعہ شکایات کے تیزی کے ساتھ ازالے میں مدد ملے گی۔
پورٹل کے توسط سے عرضی گزاروں کو ان کے رجسٹرڈ موبائل نمبر اور ای میل پر ایک ایس ایم ایس اور ای میل فارورڈ کیا جائے گا، جس میں شکایات کے اندراج کی توثیق اور اس کی صورت حال پر نظر رکھے جانے سے متعلق معلومات ہوں گی۔ عرضی گذار شکایات کے ازالے کے معیار کو بہتر بنانے کے مقصد سے اپنا فیڈ بیک بھی دے سکیں گے۔
وزیراعظم کا دفتر
وزیراعظم نے 22ستمبر کو ہوسٹن میں بھارتی برادری کے پروگرام میں صدر ڈونالڈ جے ٹرمپ کی شرکت کا خیر مقدم کیا ہے
نئی دہلی 16ستمبر ۔وزیر اعظم جناب نریند ر مودی نے اس خبر پر خوشی کا اظہار کیا ہے کہ امریکہ کے صدر ڈونالڈ جے ٹرمپ 22 ستمبر کو ٹیکساس میں ہوسٹن کے مقام پر خصوصی کمیونٹی پروگرام ’ ہاؤڈی مودی ‘ میں شرکت کریں گے ۔ وزیر اعظم نے کہا ہے کہ امریکی صدر کی شرکت سے بھارت اور امریکہ کے درمیان خصوصی دوستی کی عکاسی ہوتی ہے ۔
اس تقریب میں صدر ٹرمپ کی شرکت کو ایک خصوصی علامت قراردیتے ہوئے وزیر اعظم نے کہا کہ اس سے بھارت – امریکہ باہمی تعلقات کی اہمیت اجاگر ہوتی ہے اور بھارتی برادری نے امریکی معاشرے اور معیشت میں جو رول ادا کریا ہے ، اس کا اعتراف ہوتا ہے ۔
وزیر اعظم نے آج صبح یہ ٹوئیٹ کئے ہیں:
خصوصی علامت :@POUTS، بھارت اورامریکہ کے درمیان خصوصی دوستی کی اہمیت کو اجاگر کرنے والی خصوصی علامت ۔
خوشی ہوئی کہ صدر @ رئیل ڈونالڈ ٹرمپ 22 تاریخ کو ہسٹن میں کمیونٹی پروگرام میں شرکت کریں گے ۔
پروگرام میں ان کا خیر مقدم کرنے میں بھارتی برادری کے ساتھ شامل ہونے کا منتظر ۔
نریندر مودی  16ستمبر 2019 ۔
ہوسٹن میں ہمارے ساتھ شامل ہونے کی صدر @ ریئل ڈونالڈ ٹرمپ کی خصوصی علامت سے دوستی کی مضبوط اجاگرہوتی ہے اور امریکی معاشرے اور معیشت میں بھارتی برادری کے تعاون کا اعتراف ہوتا ہے ۔#ہاؤڈی مودی ۔
- نریندر مودی  16 ستمبر 2019 ۔
اس سے پہلے دن کے وقت وھائٹ ہاؤس میں ا یک پریس بیان جاری کرکے معلقہ تقریب میں ڈونالڈ ٹرمپ کی شرکت کی تصدیق کی تھی ۔تقریب کی اہمیت کو اجاگر کرتے ہوئے پریس بیان میں کہا گیا تھا ’’ امریکہ اور بھارت کے لوگوں کے درمیان مضبوط تعلقات پر زور دینے کا اور دنیا کی قدیم ترین اورسب سے بڑی جمہوریتو ں کے درمیا ن اٹسٹریٹجک شراکتداری کی تصدیق کرنے اور ان کے توانائی اور تجارت کے تعلقات کو گہرا کرنے کے طریقوں پر تبادلہ خیال کا یہ ایک عظیم موقع ہوگا۔‘‘
۰۰۰۰۰۰۰۰۰۰۰۰۰۰۰۰۰۰۰۰۰
U-4173
(Visitor Counter : 54
وزارت دفاع
بھارتی بحریہ کے سربراہ ایڈمرل آر ہری کمار کا ویتنام کا دورہ
بھارتی بحریہ کے سربراہ ایڈمرل آر ہری کمار ویتنام کے سرکاری دورے پر ویتنام کے کیم ران میں 22 جولائی 2023 کو طے شدہ ویتنام پیپلز نیوی  کو ہندوستانی بحریہ کے جہاز کرپان کی علیحدگی اور اس کے بعد حوالگی کی تقریب کی صدارت کریں گے۔
ہندوستانی بحریہ سے ویتنام کی پیپلز بحریہ کو دیسی ساختہ ان سروس میزائل کارویٹ، آئی این ایس کرپان کی منتقلی ہندوستان کے ہم خیال شراکت داروں کی صلاحیت کو بڑھانے میں مدد کرنے کے ہندوستان کے عزم کی عکاسی کرتی ہے اور یہ حکومت ہند کی پالیسیوں کے مطابق ہے۔ کسی بھی دوست ملک کو ہندوستان کی طرف سے مکمل طور پر آپریشنل کارویٹ تحفے میں دینے کا یہ پہلا موقع ہے۔
آئی این ایس کرپان، ایک دیسی ساختہ کھوکری کلاس میزائل کارویٹ کو وی پی این کے حوالے کیا جا رہا ہے جو کہ 19 جون 2023 کو وزیر دفاع کے ویتنام کو ان سروس میزائل کارویٹ تحفے میں دینے کے اعلان کے مطابق ہے۔ اسی کو انجام دینے کے لیے آئی این ایس کرپن 28 جون 23 کو ہندوستان سے ویتنام کے لیے ہندوستانی ترنگے کے نیچے اپنے آخری سفر پر روانہ ہوا اور 08 جولائی 2023 کو کیم ران، ویتنام پہنچا۔
ایڈمرل آر ہری کمار ویتنام پیپلز نیوی کے وائس ایڈمرل ٹران تھانہ اینگھیم، سی آئی این سی، ویتنام پیپلز نیوی کے ساتھ دو طرفہ بات چیت کے لیے ہائی فون میں ویتنام پیپلز نیوی کے ہیڈ کوارٹر کا بھی دورہ کریں گے اور ویتنام کے وزیر برائے قومی دفاع سے ملاقات کریں گے۔
سی این ایس کا دورہ بھارتی بحریہ اور وی پی این کے درمیان اعلیٰ سطح کے دو طرفہ دفاعی مذاکرات کے ساتھ ساتھ خطے میں ہندوستان کی ‘آسیان مرکزیت’ کو تسلیم کرنے کی نشاندہی کرتا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 55
وزارت اطلاعات ونشریات
’’کارکھانی سانچی واری بھارتی متوسط کنبے کی پیچیدگیوں اور رشتوں کو نرالے انداز میں پیش کرتی ہے‘‘
پنجی، 23 جنوری 2021:
ڈائرکٹر منگیش جوشی 51ویں آئی ایف ایف آئی میں انڈین پینورما فیچر فلم میں شامل اپنی فلم ’کارکھانی سانچی واری‘ کے بارے میں وضاحت کرتے ہوئے کہتے ہیں کہ، ’’فلم شہر کی آخری جوائنٹ فیملی پر مبنی ہے۔ ایک سفر کے دوران کنبے کے مختلف کرداروں کا ایک دوسرے سے تعلق ظاہر ہوتا ہے۔‘‘وہ کل 51ویں انٹرنیشنل فلم فیسٹیول آف انڈیا  میں اپنی فلم کی اسکرنینگ کے بعد، آج گوا میں ایک پریس کانفرنس سے خطاب کر رہے تھے۔ اس فلم کی اداکار گیتانجلی کلکرنی نے کہا: ’’یہ فلم بھارتی متوسط کنبے کی پیچیدگیوں اور رشتوں کو بہت ہی نرالے انداز میں پیش کرتی ہے۔‘‘
پنے کے کارکھانی کنبے کا سرپرست فوت ہو جاتا ہے، اس کے بعد اس کے بھائی بہن اور بیٹا ان کی آخری خواہش کے مطابق ان کی استھیاں بہانے کے لئے ایک سفر پر جاتے ہیں۔ اسی دوران، بیٹے کی حاملہ گرل فرینڈ ، اسے شادی کے لئے منانے کے لئے، اپنی رائل این فیلڈ پر اس کنبے کے پیچھے چل دیتی ہے۔دوسری جانب، فوت ہوئے کنبے کے سرپرست کی اہلیہ، اپنے شوہر کی دولت اپنے اختیار میں لینے کے لئےپنے سے دیہو گاؤں جاتی ہے، جہاں اس پر ایک اہانت آمیز راز کا انکشاف ہوتا ہے جسے دہائیوں تک بڑی چالاکی سے پوشیدہ رکھا گیا تھا۔
فلم کو بڑے پیمانے پر مہاراشٹر کے مختلف مقامات پر فلمایا گیا ہے۔ یہ سفر ہر کردار کے اندر پائی جانے والی خامیوں اور ان کو درپیش روزمرہ کے مسائل پر روشنی ڈالتی ہے۔ کلکرنی نے کہا ہے کہ یہ فلم شائقین کو سماجی سطح پر ہلکے پھلکے انداز میں انفرادی طور پر اپنا محاسبہ کرنے کا موقع فراہم کرتی ہے۔انہوں نے کہا کہ، ’’اس سفر کے دوران، وہ اپنے رشتوں پر غور کرنے کے علاوہ زندگی میں اپنی پسندیدہ شناخت حاصل کرنے کی بھی کوشش کرتے ہیں۔‘‘
ڈائرکٹر منگیش جوشی خود پنے سے تعلق رکھتے ہیں، جہاں کی اس فلم کی کہانی ہے۔’’ اس فلم کے کردار ان لوگوں سے متاثر ہیں جن سے میں پنے میں مل چکا ہوں۔کنبے میں ایک شخص کی موت کے بعد ایک ذاتی تجربہ کی بنیاد پر یہ کہانی تیار کی گئی ہے۔‘‘
ایک حاملہ خاتون کو رائل این فیلڈ چلاتے ہوئے کیوں دکھایا گیا ہے؟ اسکرین پلے رائٹر اور پرڈیوسر ارچنا بورھادے، جو پریس کانفرنس کے دوران موجود تھیں، نے کہا کہ یہ کردار ’بائکر ۔ گرلس‘ نام کے ایک گروپ پر مبنی ہے۔ ’’ان کے لئے، یہ اپنی اختیار کاری کا مظاہرہ کرنا نہیں ، بلکہ صرف بائک کی سواری سے لطف اندوز ہونے سے متعلق ہے۔ یہ سرگرمی بنیادی طور پر مردوں کے مشغلہ میں شمار ہوتی ہے۔‘‘
جوشی نے 2011 میں ’ہی‘ نامی فلم سے ہدایت کار کے طورپر اپنے کرئیر کا آغاز کیا تھا۔ انہوں نے 2016 میں ’لاٹھے جوشی‘ فلم لکھنے کے علاوہ اسے پروڈیوس اور ڈائرکٹ بھی کیا تھا، جسے 15 ایوارڈس حاصل ہوئے تھے۔
وبائی مرض کے دور میں بہت ہی اچھے انداز میں فزیکل اسکرننگ کا اہتمام کرنے کے لئے آئی ایف ایف آئی کا شکریہ ادا کرتے ہوئے، کلکرنی نے کہا: ’’شائقین کے ساتھ تھیئٹر میں بڑی اسکرین پر فلم دیکھنے کا تجربہ بہت اچھا ہوتا ہے۔ ہم کئی دنوں سے اس موقع کا انتظار کر رہے تھے۔‘‘
ریلوے کی وزارت
دلی آج 244 ٹن مزید آکسیجن حاصل کرے گا۔ اس طرح آکسیجن ایکسپریس 24 گھنٹے میں اکیلے دلی کے لئے تقریباً 450 میٹرک ٹن رقیق میڈیکل آکسیجن  فراہم کرے گا۔ آکسیجن فراہم کرنے کی گنتی آج صبح سویرے شروع ہوئی
27آکسیجن ایکسپریس نے 103 ٹینکروں میں 1585 میٹرک ٹن سے زیادہ ایل ایم او ڈیلیور یعنی فراہم کرکے اپنا سفر مکمل کیا
تلنگانہ 60 میٹرک ٹن سے زیادہ ایل ایم او وصول کی
ہریانہ، دلی، مدھیہ پردیش اور اترپردیش کے لئے 33 ٹینکروں میں 463 میٹرک ٹن ایل ایم او کے ساتھ 6 آکسیجن ایکسپریس اپنے سفر پر نکل پڑی ہیں
آکسیجن ایکسپریس لکھنؤ کے لئے 117 ٹن، فرید آباد کے لئے 79 ٹن اور جبل پور کے لئے لگ بھگ 23 ٹن ایل ایم او لے کر نکل پڑی ہیں
ریلویز آکسیجن ایکسپریس کی ضرورتوں کو پورا کرتا رہے گا، کیونکہ ملک وقوم ایک بار آنے والے صدی کے چیلنج سے نمٹ رہی ہے
تمام رکاوٹوں پر قابو پاتے ہوئے اور نئے حل تلاش کرتے ہوئے بھارتی ریلویز ملک بھر کی مختلف ریاستوں کے لئے رقیق میڈیکل آکسیجن فراہم کرکے راحت لانے کا اپنا سفر جاری رکھے ہوئے ہے۔ اب تک انڈین ریلویز نے ملک بھر کی مختلف ریاستوں کو 103 ٹینکروں میں رقیق میڈیکل آکسیجن  فراہم کیے۔ ان 103 ٹینکروں میں لگ بھگ 1585 میٹرک ٹن ایل ایم او ہے۔ 27 آکسیجن ایکسپریس پہلے ہی اپنے سفر مکمل کرچکی ہیں اور 6 مزید بھری ہوئی یعنی لوڈیڈ آکسیجن ایکسپریس راستے میں ہیں جو 33 ٹینکروں میں لگ بھگ 463 میٹرک ٹن ایل ایم او لے کر جارہی ہیں۔
یہ ہندوستانی ریلوے ہی ہے جو درخواست کرنے والی ریاستوں کو بہت سے کم وقت میں زیادہ ایل ایم او فراہم کرنے کی کوشش میں جٹی ہیں۔
دلی کے لئے 2 مزید آکسیجن ایکسپریس جن میں 244 میٹرک ٹن سے زیادہ رقیق میڈیکل آکسیجن ہے ، ہاپا اور مندرا سے اپنے سفر پر نکل پڑی ہیں اور توقع ہے کہ یہ آکسیجن ایکسپریس آج دلی پہنچ جائیں گی۔ آج مزید دو آکسیجن ایکسپریس کے پہنچنے کے ساتھ ہی دلی کے پاس 24 گھنٹے کے اندر 450 میٹرک ٹن ایل ایم او ہوگی۔
ریلویز کے ذریعے آج کل 382 میٹرک ٹن ایل ایم او فراہم کی جارہی ہے۔ ان میں سے دلی کے لئے 244 میٹرک ٹن ایل ایم او ہوگی، جو آج ڈیلیور کی جارہی کل ایل ایم او کا 64 فیصد ہوگی۔
تلنگانہ بھی انگل سے اپنی دوسری آکسیجن ایکسپریس حاصل کرے گا۔ انگل سے 60.23 میٹرک ٹن ایل ایم او آکسیجن ایکسپریس کے ذریعے لائی جارہی ہے۔
لکھنؤ بوکارو سے آج 79 ٹن ایل ایم اوحاصل کرے گا جو آکسیجن ایکسپریس کے ذریعے لائی جارہی ہے۔
اب تک انڈین ریلویز 1585 میٹرک ٹن سے زیادہ رقیق میڈیکل آکسیجن ڈیلیور کرچکا ہے۔ اس میں سے مہاراشٹر کو 174 میٹرک ٹن، اترپردیش کو 492 میٹرک ٹن، مدھیہ پردیش کو 179 میٹرک ٹن، دلی کو 464 میٹرک ٹن، ہریانہ کو 150 میٹرک ٹن اور تلنگانہ کو 127 میٹرک ٹن رقیق میڈیکل آکسیجن فراہم کی گئی ہے۔
......................
ش ح،ح ا، ع ر
04-05-2021
U-4186
(Visitor Counter : 176
وزارت خزانہ
محترمہ نرملا سیتا رمن نے ویڈیو کانفرنس کےتوسط سے آئی ایم ایف کی بین الاقوامی مالیاتی اور سرمایہ جاتی کمیٹی  کے مکمل اجلاس میں شرکت کی
خزانہ اور کمپنی امور کی وزیر محترمہ نرملا سیتا رمن نے ویڈیو کانفرنس کے توسط سے بین الاقوامی مالیاتی فنڈ  کی وزرا کی سطح کی کمیٹی یعنی بین الاقوامی مالیاتی اور سرمایہ بہم رسانی کمیٹی کے مکمل اجلاس میں آج یہاں شرکت کی۔
اس میٹنگ کے دوران جو تبادلۂ خیالات کئے گئے ان کا انحصار آئی ایم ایف مینیجنگ ڈائرکٹروں کے عالمی پالیسی ایجنڈے سے متعلق تھا اور اس کا عنوان تھا ‘‘ غیر معمولی صورتحال –غیرمعمولی لائحہ عمل’’ ۔ آئی ایم ایف سی کے اراکین نے کمیٹی کو کووڈ-19 سے نبردآزما ہونے کے سلسلے میں رکن ممالک کی جانب سے کئے گئے اقدامات سےآگاہ کیا اور آئی ایم ایف کے بحران کی صورت میں فراہم کئے جانے والے پیکیج پر بھی اظہار خیال کیا تاکہ اراکین کی مالیاتی ضروریات اور گلوبل لکویڈیٹی کے مسائل کو حل کیا جا سکے۔
شریمتی نرملا سیتا رمن نے میٹنگ میں اظہار خیال کے دوران بھارت میں صحتی بحران سے نمٹنے کے لئے کئے گئے مختلف النوع اقدامات کی تفصیلات بتائیں، ساتھ ہی ساتھ ان کے اثرات کو کم کرنے کے لئے کئے گئے اقدامات پر بھی روشنی ڈالی۔ اس سلسلے میں انہوں نے بتایا کہ حکومت ہند کی جانب سے تقریباً 2 بلین امریکی ڈالر  حفظان صحت کے نظام کو مستحکم بنانے کےلئے مختص کی گئی ہے۔ 23 بلین امریکی ڈالر  روپے کے سرمائے والی ایک سماجی امداد اسکیم کا اعلان بھی کیا گیا ہے تاکہ ناداروں اور کمزور طبقات کی پریشانیاں دور کی جا سکیں اور کمپنیوں کو ضابطہ جاتی معاملات کے نفاذ میں مدد لی جا سکے۔ آر بی آئی کی مالیاتی پالیسی کو آسان بنایا جا سکے اور قرض کی اقساط میں 3 مہینے کی تقاوی فراہم کی جا سکے۔ وزیرکزانہ نے آئی ایم ایف سی کو عالمی برادری کے ایک ذمہ دار رکن کی حیثیت سے بھارت کے کردار کے بارے میں بتاتے ہوئے کہا کہ اہم ادویہ دوسرے ممالک کو فراہم کی جا رہی ہیں۔ انہوں نے وزیراعظم جناب نریندر مودی کی جانب سے سارک خطے کے لئے سارک قائدین کی ویڈیو میٹنگ میں کووڈ-19 ہنگامی فنڈ کی تشکیل کی پہل قدمی سے بھی آگاہ کیا۔
۔۔۔۔۔۔۔۔۔۔۔
م ن۔ک ا۔

U-1779
(Visitor Counter : 135
صدر جمہوریہ کا سکریٹریٹ
عید الفطر کے موقع پر صدر جمہوریہ ہند کی مبارکباد
نئی دہلی، 02 مئی 2022:
صدر جمہوریہ ہند جناب رام ناتھ کووند نے عید الفطر کے موقع پر اہل وطن کو مبارکباد پیش کی ہے۔
صدر جمہوریہ نے اپنے پیغام میں کہا "عید الفطر کے موقع پر میں تمام اہل وطن خصوصاً اپنے مسلمان بھائیوں اور بہنوں کو نیک خواہشات اور مبارکباد پیش کرتا ہوں۔
رمضان المبارک کے مقدس مہینے میں مسلمان روزے رکھتے ہیں اور خصوصی نمازیں پڑھتے ہیں۔ رمضان المبارک کا مہینہ ختم ہونے پر عید الفطر منائی جاتی ہے۔ اس موقع پر غریبوں میں کھانے اور اناج کی تقسیم کو خصوصی اہمیت دی گئی ہے۔ یہ تہوار لوگوں کو ہم آہنگی، پرامن اور خوشحال معاشرے کی تعمیر کے لیے کوشش کرنے کی ترغیب دیتا ہے۔
عید کے مبارک موقع پر آئیے ہم خود کو انسانیت کی خدمت کے لیے پھر سے وقف کرنے اور غریبوں اور ضرورت مندوں کی زندگیوں کو بہتر بنانے کا عہد کریں۔"
ہندی میں صدر جمہوریہ کا پیغام دیکھنے کے لیے یہاں کلک کریں۔
قانون اور انصاف کی وزارت
پریس ریلیز
دستور ہند کی دفعہ 124 کی شق  کے ذریعہ تفویض کردہ اختیارات کا استعمال کرتے ہوئے، صدر جمہوریہ ہند نے سپریم کورٹ کے جج، ڈاکٹر جسٹس دھننجے یشونت چندرچوڑ کو چیف جسٹس آف انڈیا کے طور پرمقرر کیا ہے ۔ یہ تقرری 09 نومبر 2022 سے نافذ العمل ہوگی۔
سی جے آئی کا بایوڈاٹا ملاحظہ کرنے کے لیے یہاں کلک کریں
مکانات اور شہری غریبی کے خاتمے کی وزارت
سرکاری کالونیوں کی ویب سائٹ میں ماحولیاتی تحفظ کے لئے ‘‘ ایم ہریالی ’’ موبائیل ایپ کا آغاز
نئی دہلی ،11 اکتوبر :ہماری حکومت نے جون ،2019میں تمام وزارتوں /محکموں کو مختلف عوامی فلاحی /ترقیاتی سرگرمیوں کو آئندہ 100روز کے اندرزمینی سطح پرنافذ کرنے کے لئے اقدام کریں۔ ہم شہریوں کے معیارزندگی کو بہتربنانے کے لئے پرزورطریقے سے پرعزم ہیں ۔ یہ بات آج ہاؤسنگ اورشہری امورکے وزیرمملکت  جناب ہردیپ ایس پوری نے آج یہاں‘ ایم ہریالی ’موبائیل ایپ کے لانچ کے موقع پرکہی ۔اس ایپ کا مقصد شجرکاری اوراسی طرح کی دیگرسبزمہموں میں عوام کی مشغولیت کی حوصلہ افزائی کرناہے ۔ اب اس ایپ کا استعمال کرکے لوگ ان کے ذریعہ کی گئی شجرکاری کی معلومات /تصاویرڈاون لوڈ کرسکتے ہیں جو ایپ سے منسلک ہے اور یہwww.epgc.gov.inکی ویب سائٹ پردیکھی جاسکے گی ۔ یہ ایپ پودوں کی خودکارجیو۔ ٹیگنگ فراہم کرتی ہے ۔ اس ایپ سے نوڈل افسران وقتافوقتا شجرکاری کی نگرانی کرسکتے ہیں ۔ یہ ایپ صارف دوست ہے اورکسی بھی اینڈروئیڈفون پرکام کرسکتی ہے ۔
رواں ماں کے آغاز میں زندگی کو بڑھاوادینے کی سرگرمیوں کے حصے کے طورپر ، ڈائریکٹوریٹ آف ایسٹیٹ ، وزارت ہاؤسنگ اورشہری امورنے درج ذیل 103منتخبہ سرکاری کالونیاں  عوامی /شراکت داروں کے ذریعہ مختلف سرگرمیوں کا آغاز کیاتھا۔ ان سرگرمیوں میں درج ذیل سرگرمیاں شامل ہیں :
کھلے علاقوں کی صفائی اور شجرکاری کے ذریعہ سبزکاری
بارش کے پانی کا تحفظ ۔ بیداری اورتعمیر
 گھریلوفضلے یا کچرے کوعلیحدہ کرنا اورگھریلوکمپوسٹنگ پراوری اینٹیشن اورصلاحیت سازی ۔
ہرایک کالوجی کے لئے ، مذکورہ سرگرمیاں 15جولائی ، 2019سے لے کر 15اکتوبر ،2019تک 100دن تک مہم کے انداز میں چلائی گئیں اور چلائی جارہی ہیں ۔ زیادہ سے زیادہ عوامی شرکت کو یقینی بنانے کے لئے ریزیڈینٹ ایسوسی ایشن کے ساتھ کام کرنے کے لئے ڈائرکٹوریٹ ، سی پی ڈبلیو ڈی اور یوایل بی کے نوڈل افسران کی تقرری کی گئی ہے ۔
سیکریٹری ایچ یواے کے ذریعہ سن مارٹن پارک ، جانکیہ پوری میں 28جولائی ، 2019 کو ایک بڑی شجرکاری مہم ‘‘ ہریالی مہااتسو’’کا انعقاد کیاگیاجس میں تقریبا 500پودے لگائے گئے اوراس میں طلبأ سمیت تقریبا 150لوگوں نے شرکت کی ۔ آج کی تاریخ تک ، ان 103کالونیوں میں پھلوں کے پودوں سمیت 21ہزار756پودوں کی شجرکاری کی جاچکی ہے ۔ اور اس میں 3800لوگوں نے حصہ لیاہے ۔
25رین ہارویسٹنگ ڈھانچے تعمیر کئے گئے ہیں اور 307 نظاموں کی توسیع کی گئی ہے ۔ سورس فضلے کو علیحدہ کرنے اورگھریلوکمپوسٹنگ حل کے بارے میں بیداری پیداکرنے کے لئے سرکاری کالونیوں کے الاٹیز کو 57ہزار782ایس ایم ایس بھیجے گئے اور عوام کو حساس بنانے کے لئے 76نمائشوں کا انعقاد کیاگیا۔